Kedves Szülők, Nagyszülők!

Az iskola tantestülete elkötelezett a környezetvédelmi nevelés kérdésében: papírgyűjtés, madárbarát kert kialakítása, környezetvédelmi hét.

Céljaink között szerepel az Ökoiskola cím megpályázása.

Első lépésként iskolánk környezetét szeretnénk esztétikusabbá tenni.

Ezért **társadalmi munkára** hívjuk, várjuk Önöket

**április 24-én 16 órától**.

A következő feladatok várnának ránk:

* kertészkedés az udvaron (gereblyézés, szemétszedés)
* a bejárati rész virágosítása; balkonládák elhelyezése
* sövény ültetése
* padok festése

Szívesen fogadnánk azt is, ha valaki adományozással tudná segíteni kezdeményezésünket:

* a szemét elszállítása
* balkonláda
* faanyag
* virágföld
* trágya a sövény ültetéséhez

Szeretnénk, ha az osztályfőnököknek jeleznék azt, hogy miben számíthatunk a segítségükre.

Segítségüket előre is köszönjük!



*Az iskola tantestülete*